**\_\_\_\_\_\_\_\_\_** *(naziv/ime),*\_\_\_\_\_\_\_\_ *(naslov)*, \_\_\_\_\_\_\_\_ *(pošta),* davčna številka \_\_\_\_\_\_\_\_\_ ki ga/jo zastopa \_\_\_\_\_\_\_\_\_\_\_\_\_\_\_\_ (v nadaljevanju **naročnik**).

in

***\_\_\_\_\_\_\_\_\_*** *(ime in priimek),* \_\_\_\_\_\_\_\_\_ *(naslov)*, \_\_\_\_\_\_\_\_ *(pošta),* davčna številka \_\_\_\_\_\_\_\_\_ (v nadaljevanju: **podjemnik**)

sklepata

**P O D J E M N O P O G O D B O**

1. **člen**

**(predmet pogodbe)**

1. Stranki pogodbe se dogovorita, da bo podjemnik za naročnika opravljal sledeče delo: *\_\_\_\_\_\_\_\_\_*.
2. Podjemnik mora pri opravljanju dela oziroma izvajanju nalog iz prejšnjega odstavka dosegati sledeče rezultate: \_\_\_\_\_\_\_\_\_.
3. Stranki sklepata to pogodbo z namenom, da podjemnik po vsakokratnem naročilu naročnika zanj opravlja določena umska ali telesna dela, naročnik pa mu za to plača, kot dogovorjeno s to pogodbo.
4. Podjemnik naročniku izjavlja, da je ob podpisu te pogodbe že pokojninsko in invalidsko zavarovan za polno zavarovalno dobo in tako delo po tej pogodbi ne predstavlja podlage za obvezno pokojninsko in invalidsko zavarovanje podjemnika na podlagi drugega pogodbenega razmerja / da ob podpisu te pogodbe ni pokojninsko in invalidsko zavarovan za polno zavarovalno dobo in tako delo po tej pogodbi predstavlja podlago za obvezno pokojninsko in invalidsko zavarovanje podjemnika na podlagi drugega pogodbenega razmerja.
5. **člen**

**(opravljanje dela)**

1. Podjemnik bo delo opravljal na podlagi vsakokratnega predhodnega naročila naročnika, ki mu bo ob tem predal tudi potrebno opremo, dokumentacijo ali navodila. Naročnik lahko podjemniku določi najvišje število ur, ki jih ta lahko porabi za izvedbo posamezne naloge znotraj svojega dela.
2. Podjemnik bo delo opravljal v kraju: \_\_\_\_\_\_\_\_\_, in sicer v sledečem časovnem obdobju: \_\_\_\_\_\_\_\_\_.
3. Podjemnik bo delo opravljal s skrbnostjo dobrega strokovnjaka, po pravilih stroke, po običajih in v danih rokih.
4. Podjemnik bo delo opravljal osebno in ga ne bo prenesel v izvedbo tretji osebi (podizvajalcu).
5. **člen**

**(plačilo za delo)**

1. Naročnik bo podjemniku za delo po tej pogodbi plačal *\_\_\_\_\_\_\_\_\_* EUR za vsako opravljeno uro dela, in sicer na podlagi odobritve poročila o opravljenem delu.
2. Znesek plačila za vsako uro dela po prejšnjem odstavku tega člena zajema tudi plačilo akontacije dohodnine za podjemnika, plačilo posebnega davka na določene prejemke, vse obvezne prispevke naročnika in obvezne prispevke podjemnika, ki jih mora obračunati in plačati naročnik in druge morebitne dajatve ali prispevke v zvezi z izplačilom ali delom po tej pogodbi, ki bodo obstajali na dan izplačila, kot tudi morebiten DDV, v kolikor bi podjemnik ob izplačilu postal zavezanec za DDV. / Znesek plačila po prejšnjem odstavku tega člena predstavlja znesek, ki ga bo naročnik nakazal podjemniku na njegov transakcijski račun in bo pri tem brez posega v ta znesek plačal še akontacijo dohodnine za podjemnika, poseben davek na določene prejemke, vse obvezne prispevke naročnika in obvezne prispevke podjemnika, ki jih mora obračunati in plačati naročnik in druge morebitne dajatve ali prispevke v zvezi z izplačilom ali delom po tej pogodbi, ki bodo obstajali na dan izplačila, kot tudi morebiten DDV, v kolikor bi podjemnik ob izplačilu postal zavezanec za DDV.
3. Podjemnik bo do 3. dne v mesecu za pretekli mesec naročniku preložil mesečno poročilo o svojem delu, ki vsebuje najmanj datum opravljanja dela, kratek opis dela in porabo ur. Vzorec mesečnega poročila je **Priloga 1** te pogodbe.
4. Naročnik v roku 15 dni od prejema mesečnega poročila tega odobri ali pa morebitne nepravilnost in nestrinjanje z mesečnim poročilom sporoči podjemniku in mu poročilo vrne v dopolnitev. V primeru, da naročnik v 15 dneh ne ugovarja prejetemu poročilu, se šteje, da ga je odobril.
5. Na podlagi odobritve mesečnega poročila, naročnik izplača podjemniku plačilo za njegovo delo do 20. dne v mesecu za pretekli mesec, in sicer z nakazilom na njegov TRR št. \_\_\_\_\_\_\_\_\_, odprt pri banki: \_\_\_\_\_\_\_\_\_.
6. Potni, poštni, telefonski in drugi stroški, ki nastanejo podjemniku pri opravljanju dela za naročnika, so stroški podjemnika, razen če se z naročnikom ne dogovorita drugače.
7. Ne glede na prvi odstavek tega člena, podjemnik nima pravice do plačila za čas, ko odpravlja napake svojega preteklega dela oziroma odpravlja posledice svojih napak.
8. **člen**

**(varstvo osebnih podatkov)**

1. Podjemnik se zaveže, da bo pri delu za naročnika varoval osebne podatke, ki bi mu bili pri delu ali v zvezi z delom razkriti oziroma, ki jih bo obdeloval v okviru svojega dela. Osebne podatke bo obdeloval samo z namenom, s katerim so bili ti zbrani in jih ne bo posredoval tretjim osebam.
2. Podjemnik naročniku odškodninsko odgovarja v primeru kršitve tega člena.
3. **člen**

**(varovanje poslovnih skrivnosti)**

1. Podjemnik bo pri delu za naročnika varoval kot zaupne vse informacije, projekte ideje, projektne vsebine, listine, dokumente, podatke o članih, uporabnikih ali strankah naročnika in druge informacije, ki jih bo prejel od naročnika ali za katere bo izvedel pri delu za naročnika in jih ne bo posredoval tretjim osebam. Obveznost varovanja zaupnosti in poslovnih skrivnosti iz tega člena ne preneha v primeru prenehanja te pogodbe.
2. Podjemnik odgovarja naročniku za morebitno škodo, ki bi ji lahko nastala zaradi kršitve prejšnjega odstavka tega člena.
3. **člen**

**(reševanje sporov)**

Pogodbeni stranki se zavežeta, da bosta morebitne spore v zvezi s to pogodbo reševali na miren način.

1. **člen**

**(medsebojno obveščanje in sankcije za kršitev)**

1. Stranki pogodbe se dogovorita, da se bosta medsebojno ažurno obveščali o kakršnihkoli okoliščinah ali spremembah, ki vplivajo ali bi lahko vplivale na izvajanje te pogodbe.
2. Podjemnik se naročniku zavezuje, da mu bo v roku sedmih dni javil vsako spremembo svojega statusa glede obveznega pokojninskega in invalidskega zavarovanja, ki bo nastala po podpisu te pogodbe. Stranki pogodbe soglašata, da sprememba statusa podjemnika glede obveznega pokojninskega in invalidskega zavarovanja pomeni za naročnika bistveno spremembo okoliščin, v katerih je bila ta pogodba sklenjena in ima tako naročnik v takšnem primeru pravico, da od te pogodbe odstopi, o čemer obvesti podjemnika najkasneje v sedmih dneh.
3. Če naročniku zaradi opustitve podjemnikove obveznosti iz prejšnjega odstavka tega člena nastanejo dodatne obveznosti plačila davkov ali obveznih prispevkov, bo podjemnik naročniku na njegovo zahtevo v 15 dneh povrnil zneske takšnih obveznosti in drugo škode, ki bi mu zaradi tega nastala.
4. **člen**

**(veljavnost pogodbe)**

1. Ta pogodba je sklenjena za nedoločen čas.
2. Vsaka stranka pogodbe lahko to pogodbe odpove s 30-dnevnim odpovednim rokom.
3. **člen**

**(končne določbe)**

1. Pogodbeni stranki soglašata, da ta pogodba nadomesti vse prej sklenjene predpogodbe, dopise, ustne in pisne dogovore o pogojih sodelovanja in začne veljati z dnem, ko jo podpišeta obe pogodbeni stranki.
2. Za razlago določil te pogodbe se uporabljajo določbe Obligacijskega zakonika – OZ in drugi veljavni predpisi Republike Slovenije.
3. Če bi se izkazalo, da je katerakoli določba te pogodbe iz kakršnihkoli razlogov neveljavna, nična ali neizvršljiva, ostanejo vse ostale določbe še naprej v veljavi.
4. Stranki bosta morebitne spremembe te pogodbe sprejeli v pisni obliki.
5. Za tekoče izvrševanje določil te pogodbe je na strani naročnika kontaktna oseba \_\_\_\_\_\_\_\_\_, s kontaktnimi podatki: e-pošta \_\_\_\_\_\_\_\_\_, telefon \_\_\_\_\_\_\_\_\_, podjemnik pa bo za izvrševanje določil te pogodbe in komunikacijo s naročnikom uporabljal: e-pošto \_\_\_\_\_\_\_\_\_ in telefon \_\_\_\_\_\_\_\_\_.
6. Ta pogodba je sestavljena v dveh izvodih, od katerih prejme vsaka stranka po enega.

|  |  |
| --- | --- |
| Naročnik:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Datum podpisa: \_\_\_\_\_\_\_\_\_\_\_\_\_\_\_\_\_\_Kraj podpisa: \_\_\_\_\_\_\_\_\_\_\_\_\_\_\_\_\_\_\_\_ Žig in podpis: \_\_\_\_\_\_\_\_\_\_\_\_\_\_\_\_\_\_\_\_ | Podjemnik:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Datum podpisa: \_\_\_\_\_\_\_\_\_\_\_\_\_\_\_\_\_\_Kraj podpisa: \_\_\_\_\_\_\_\_\_\_\_\_\_\_\_\_\_\_\_\_ Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Priloga 1 – Vzorec poročila o opravljenem delu**

Poročilo o opravljenih storitvah za mesec \_\_\_\_\_\_\_\_\_\_\_

|  |  |  |  |
| --- | --- | --- | --- |
| Št. | Datum opravljanja dela | Kratek opis opravljenega dela | Porabljen čas |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
|  |  |  |  |
|  |  | **SKUPAJ PORABLJENI ČAS:** |  |

Podjemnik:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_